turjo4nis/wikipedia-bn-dump-20250701 huggingface dataset:
গুয়াহাটি বিশ্ববিদ্যালয়

গুয়াহাটি বিশ্ববিদ্যালয় বা গৌহাটি বিশ্ববিদ্যালয় (; অসমীয়া: গুৱাহাটী বিশ্ববিদ্যালয় বা গৌহাটী বিশ্ববিদ্যালয়) ভারতের উত্তর পূর্বাঞ্চলের অন্যতম শিক্ষা প্রতিষ্ঠান।  উত্তর পূর্বাঞ্চলের অগ্রগামী ও প্রাচীন বিশ্ববিদ্যালয়। অসমের শিক্ষা, বৌদ্ধিক ও রাজনৈতিক পরিবেশ সৃষ্টিতে গুয়াহাটি বিশ্ববিদ্যালয় গুরুত্বপূর্ণ ভূমিকা পালন করেছে।

ইতিহাস
গুয়াহাটি বিশ্ববিদ্যালয় ‘’’গুয়াহাটি বিশ্ববিদ্যালয় অধিনিয়ম ১৯৪৭’’ ও অসম বিধান সভার বিধায়ক দ্বারা ১৯৪৮ সনে প্রতিষ্ঠা করা হয়েছিল। বিশ্ববিদ্যালয় অনুনয় আয়োগ ও অসম সরকারের যুগ্ম প্রচেষ্টার ফলে এই বিশ্ববিদ্যালয় প্রতিষ্ঠা করা সম্ভবপর হয়েছিল। ১৯৪৮ সনের ২৬ জানুয়ারি সনে গুয়াহাটি কটন কলেজের সুডমার্সন ভবনে বিশ্ববিদ্যালয়ের প্রথম সভা অনুষ্ঠিত হয়েছিল।  কৃষ্ণকান্ত সন্দিকৈ গুয়াহাটি বিশ্ববিদ্যালয়ের প্রথম উপাচার্য ছিলেন।

পরিসীমা

গুহাহাটি বিশ্ববিদ্যালয় অসমের রাজধানী গুয়াহাটি শহরের জালুকবারী নামক স্থানে অবস্থিত। লোকপ্রিয় গোপীনাথ বরদলৈ বিমান বন্দর থেকে ১০ কিলোমিটার দূরত্বে অবস্থিত ও কামাখ্যা রেল স্টেশন থেক ৫ কিলোমিটার দূরত্বে অবস্থিত। এই বিশ্ববিদ্যালয় ৩৭ নং রাষ্ট্রীয় ঘাইপথ দ্বারা সংযুক্ত। এখানে ৩০০০ ছাত্র-ছাত্রী থাকার জন্য আবাস গৃহ এবং  শিক্ষার্থী ও কর্মচারী থাকার জন্য সু-ব্যবস্থা আছে।

স্বীকৃতি
গুয়াহাটি বিশ্ববিদ্যালয়  National Assessment and Accreditation Council (NAAC), Bangalore দ্বারা স্বীকৃতি প্রাপ্ত ও ৪ষ্টার প্রাপ্ত।

গুয়াহাটি বিশ্ববিদ্যালয়ের সংগীত
বিশ্ববিদ্যালয়ের সংগীতটি ভূপেন হাজরিকা রচনা করেছেন৷ এই সংগীতটি প্রতেকটি অনুষ্ঠানের প্রারম্ভে পরিবেশন করা হয়। সংগীতটি নিচে উল্লেখ করা হ'ল-

বিশ্ববিদ্যালয়ের বিভিন্ন বিভাগ এবং অধ্যয়ন কেন্দ্র 

কলা
অসমীয়া বিভাগ
অর্থনীতি বিভাগ
শিক্ষাতত্ত্ব বিভাগ
ইংরেজি বিভাগ
বুরঞ্জী বিভাগ
রাজনীতি-বিজ্ঞান বিভাগ
সমাজতত্ত্ব বিভাগ
আরবিক বিভাগ
বাংলা বিভাগ
বড়ো বিভাগ
ইংরেজি ভাষা শিক্ষণ বিভাগ
বিদেশী ভাষা বিভাগ
হিন্দী বিভাগ
ভাষাতত্ত্ব বিভাগ
গ্রন্থাগার এবং  তথ্য বিজ্ঞান বিভাগ
আধুনিক ভারতীয় ভাষা বিভাগ
পার্সি বিভাগ
দর্শন বিভাগ
মনোবিজ্ঞান বিভাগ
সংস্কৃত বিভাগ
সাংবাদিকতা এবং গণ-সংযোগ অধ্যয়ন কেন্দ্র

বিজ্ঞান বিভাগ
রসায়ন-বিজ্ঞান বিভাগ
জীব-বিজ্ঞান বিভাগ
গণিত বিভাগ
পেট্রলিয়াম প্রযুক্তিবিদ্যা বিভাগ
ভেষজ বিজ্ঞান বিভাগ
পদার্থ-বিজ্ঞান বিভাগ
পরিসংখ্যা বিভাগ
পরিকলন অধ্যয়ন কেন্দ্র
ব্যবস্থাপনা অধ্যয়ন কেন্দ্র
জৈব-প্রযুক্তি অধ্যয়ন কেন্দ্র
জৈব-তথ্যপ্রযুক্তি অধ্যয়ন কেন্দ্র
ভূগোল অধ্যয়ন কেন্দ্র
নৃতত্ত্ব বিভাগ
কম্পিউটার বিজ্ঞান বিভাগ
লোকসংস্কৃতি
Department of Electronics and Communication Technology

গ্রন্থাগার
১৯৪৮ সনে গুয়াহাটির চান্দমারীতে বিশ্ববিদ্যালয়ের গ্রন্থাগার স্থাপিত হয়েছিল। ১৯৬২ সনে চান্দমারী থেকে বিশ্ববিদ্যালয়ে স্নানান্তর হয়েছিল।  ১৯৮২ সনে গ্রন্থগারটি প্রথম উপাচার্যের নামে কৃষ্ণকান্ত সন্দিকৈ গ্রন্থগার নামকরণ করা হয়। বর্ত্তমান গ্রন্থগারটিতে ২৫৯৪৯০ টি গ্রন্থ সংগৃহিত করা আছে যার মধ্যে ১০২২১২টি BOUND PERIODICALS, ২২৫০টি গবেষণা গ্রন্থ, ৬৯০৮টি প্রতিবেদন ও নিবন্ধ এবং ৩০৬ টি মানচিত্র পুস্তকের অন্তর্গত। এই গ্রন্থগারে কম্পিউটার দ্বারা গ্রন্থ অনুসন্ধান করার সুবিধা আছে ও দৈনিক খবরের কাগজ ও পত্রিকা পাঠ করার ব্যবস্থা আছে।

তথ্যসূত্র

আসামের বিশ্ববিদ্যালয়
১৯৪৮-এ প্রতিষ্ঠিত
ভারতের সরকারি বিশ্ববিদ্যালয়
গুয়াহাটি বিশ্ববিদ্যালয়
গুয়াহাটির বিশ্ববিদ্যালয় ও কলেজ
১৯৪৮-এ প্রতিষ্ঠিত শিক্ষাপ্রতিষ্ঠান
১৯৪৮-এ ভারতে প্রতিষ্ঠিত
১৯৪৮-এ প্রতিষ্ঠিত বিশ্ববিদ্যালয় ও কলেজ
২০০৮ গ্রীষ্মকালীন অলিম্পিকে মল্লক্রীড়া – পুরুষদের ডিসকাস থ্রো

২০০৮ অলিম্পিক গেমসে পুরুষদের ডিসকাস থ্রো প্রতিযোগিতা আগস্টের ১৬ থেকে ১৯ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

সময়তালিকা
সমস্ত সময় চীন প্রমাণ সময় (UTC+8)

রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

ফলাফল

যোগ্যতানির্ণায়ক পর্ব
ন্যূনতম যোগ্যতার মাপকাঠি: ন্যূনতম ৬৪.৫০ মিটার (Q) বা সেরা ১২জন (q) ফাইনালে যাবে।

ফাইনাল

তথ্যসূত্র

২০০৮ গ্রীষ্মকালীন অলিম্পিকে মল্লক্রীড়া
অলিম্পিকে ডিসকাস থ্রো
ওহাইও স্টেট বিশ্ববিদ্যালয়

ওহাইও স্টেট বিশ্ববিদ্যালয় যেটি ওহাইও স্টেট বা ওএসইউ নামেও পরিচিত, মার্কিন যুক্তরাষ্ট্রের ওহাইও অঙ্গরাজ্যের কলাম্বাসে অবস্থিত একটি সরকারি বিশ্ববিদ্যালয়। এটি ১৮৭০ সালে প্রতিষ্ঠিত হয়।

শিক্ষায়তনিক তথ্য

ক্রম এবং স্বীকৃতি

বিখ্যাত শিক্ষার্থীগণ 
 পল জন ফ্লোরি, রসায়নে নোবেল পুরস্কার ১৯৭৪, ন্যাশনাল মেডেল অব সায়েন্স (১৯৭৪), প্রিস্টলি মেডেল (১৯৭৪), পার্কিন মডেল (১৯৭৭), এলিয়ট ক্রেসন মেডেল (১৯৭১), পিটার ডিবাই অ্যাওয়ার্ডে (১৯৬৯)
 উইলিয়াম আলফ্রেড ফাওলার, পদার্থবিজ্ঞানে নোবেল পুরস্কার ১৯৮৩, টম ডব্লিউ বোনার প্রাইজ ইন নিউক্লিয়ার ফিজিক্স (১৯৭০), ন্যাশনাল মেডেল অব সায়েন্স (১৯৭৪), এডিংটন মেডেল (১৯৭৮)
 ডেভিড আলবার্ট হাফম্যান, আইইইই রিচার্ড ডব্লিউ হ্যামিং মেডেল ১৯৯৯, আইইইই কম্পিউটার সোসাইটি ডব্লিউ ওয়ালেস ম্যাকডাওয়েল অ্যাওয়ার্ড ১৯৭৩
 উইলিয়াম লিটেল এভারিট, আইইইই মেডেল অব অনার ১৯৫৪, আইইইই জেমস এইচ মুলিগান জুনিয়র এডুকেশন মেডেল (১৯৫৭)

বিখ্যাত শিক্ষকগণ 
 কেনেথ জি উইলসন, পদার্থবিজ্ঞানে নোবেল পুরস্কার ১৯৮২, ওলফ প্রাইজ ইন ফিজিক্স (১৯৮০), ডির‍্যাক মেডেল (১৯৮৯)
 জন ড্যানিয়েল ক্রাউস, * আইইইই এডিসন মেডেল ১৯৮৫, আইইইই হাইনরিখ হার্জ মেডেল ১৯৯০
 উইলিয়াম লিটেল এভারিট, আইইইই মেডেল অব অনার ১৯৫৪, আইইইই জেমস এইচ মুলিগান জুনিয়র এডুকেশন মেডেল (১৯৫৭)

তথ্যসূত্র 

মার্কিন যুক্তরাষ্ট্রের বিশ্ববিদ্যালয়
১৮৭০-এ প্রতিষ্ঠিত শিক্ষাপ্রতিষ্ঠান
১৮৭০-এ প্রতিষ্ঠিত বিশ্ববিদ্যালয় ও কলেজ
ওহাইও স্টেট বিশ্ববিদ্যালয়
১৮৭০-এ ওহাইওতে প্রতিষ্ঠিত
ক্রিকেট সাউথ আফ্রিকা

ক্রিকেট সাউথ আফ্রিকা () পেশাদার ও শৌখিন - উভয় ধরনের ক্রিকেট খেলায় দক্ষিণ আফ্রিকার সর্বোচ্চ পরিচালনা পরিষদ। প্রকৃতপক্ষে ১৯৯১ সালে এ সংস্থাটি দক্ষিণ আফ্রিকা ইউনাইটেড ক্রিকেট বোর্ড নামে প্রতিষ্ঠিত হয়েছিল। ২৯ জুন, ১৯৯১ তারিখে আন্তর্জাতিক ক্রিকেট কাউন্সিলের সদস্য পদ লাভ করে। জোহানেসবার্গ ভিত্তিক এ সংস্থার প্রধান নির্বাহী হিসেবে দায়িত্ব পালন করছেন গ্রেইম স্মিথ ও দক্ষিণ আফ্রিকা দলের কোচ হিসেবে রয়েছেন রাসেল ডোমিঙ্গো।

ইতিহাস 
১৮৮৯ সালে সর্বপ্রথম দক্ষিণ আফ্রিকা ক্রিকেট দল আন্তর্জাতিক ক্রিকেটে অংশগ্রহণ করে। কিন্তু ঐ সময়কার খেলোয়াড়দের সম্পর্কে খুব কমই জানা গেছে। ১৯৭০ সাল পর্যন্ত দলটি ধারাবাহিকভাবে ইংল্যান্ড, অস্ট্রেলিয়া ও নিউজিল্যান্ডের বিপক্ষে অংশ নিয়েছিল। কিন্তু মে, ১৯৬১ সালে কমনওয়েলথ ত্যাগ করলে দক্ষিণ আফ্রিকাকে তৎকালীন ইম্পেরিয়াল ক্রিকেট কনফারেন্সের সভায় দলের সদস্যপদ বাতিল করা হয়। ১৯৬৪ সালে আইসিসি’র নিয়ম পরিবর্তন করা হয় ও অন্যান্য দেশকে সহযোগী সদস্যের মর্যাদা দেয়া হয়। কিন্তু দক্ষিণ আফ্রিকা কর্তৃপক্ষ থেকে পুনরায় সদস্যপদের জন্য আবেদন করা হয়নি। ১৯৪৮ সালে প্রবর্তিত বর্ণবাদ আইনের কারণে অ-শ্বেতাঙ্গ (কালো, ভারতীয়) কোন খেলোয়াড়কে দক্ষিণ আফ্রিকার পক্ষে টেস্ট খেলায় বিধি-নিষেধ আরোপ করা হয়। বর্ণবাদ বিরোধী আন্দোলন তুঙ্গে ওঠলে আইসিসি ১৯৭০ সালে সফরের ওপর নিষেধাজ্ঞা প্রদান করে।

ঘরোয়া ক্রিকেট 
দক্ষিণ আফ্রিকায় তিনটি প্রধান ঘরোয়া ক্রিকেট প্রতিযোগিতা অনুষ্ঠিত হয়। সেগুলো হচ্ছে -
 সানফয়েল সিরিজ: চারদিনের প্রথম-শ্রেণীর ক্রিকেট প্রতিযোগিতা;
 মোমেন্টাম ওয়ান ডে কাপ: একদিনের লিস্ট এ ক্রিকেট প্রতিযোগিতা ও
 টি২০ ডোমেস্টিক কাপ: ঘরোয়া টুয়েন্টি২০ ক্রিকেট প্রতিযোগিতা।

সচরাচর কমপক্ষে একাধিক প্রাদেশিক সহযোগী দল ও ছয়টি প্রথম-শ্রেণীর দল উপরিউক্ত প্রতিযোগিতাসমূহে অংশ নিয়ে থাকে।

তথ্যসূত্র

বহিঃসংযোগ 

Cricket South Africa web site
Official Facebook page
Cricinfo
South Africa Cricket News
Cricinfo: South Africa - First-class teams 
ICC

দক্ষিণ আফ্রিকায় ক্রিকেট প্রশাসন
জোহানেসবার্গভিত্তিক সংগঠন
দক্ষিণ আফ্রিকার ক্রীড়া পরিচালনা পরিষদ
ক্রিকেট প্রশাসন
১৯৯১-এ প্রতিষ্ঠিত
বিনোদন সাংবাদিকতা

বিনোদন সাংবাদিকতা (ইংরেজি: Entertainment journalism) হলো সাংবাদিকতার একটি ধারা, যা মুলত বিনোদন ব্যবসায় ও এর সাথে সংশ্লিষ্ট অন্যান্য বিষয়ের সংবাদ সংগ্রহ, প্রতিবেদন তৈরি ও গণমাধ্যমে প্রকাশ পর্যন্ত সম্পাদিত কার্যক্রমকে নির্দেশ কারে থাকে। এ ধারা বিনোদন শিল্প সংশ্লিষ্টদের বাইরেও সাধারণ পাঠকদের দৃষ্টি আকর্ষণে সমর্থ হয়েছে।

টেলিভিশন, চলচ্চিত্র সমালোচনা, সঙ্গীত সাংবাদিকতা, ভিডিও গেম সাংবাদিকতা এবং সেলিব্রিটি সম্পর্কিত প্রচলিত সংবাদভিত্তিক কার্যক্রম বিনোদন সাংবাদিকতার  অন্তর্ভুক্ত।

আরও দেখুন

তথ্যসূত্র

ক্ষেত্র অনুযায়ী সাংবাদিকতা
সাংবাদিকতা
সংবাদ
পাকশী ইউনিয়ন

পাকশী ইউনিয়ন রাজশাহী বিভাগের পাবনা জেলার অন্তর্গত ঈশ্বরদী উপজেলার একটি গুরুত্বপূর্ণ   ইউনিয়ন। পাকশী ইউনিয়ন পদ্মা নদীর তীরে অবস্থিত।

প্রশাসনিক এলাকা

জনসংখ্যা 
মোট জনসংখ্যা ৩১,৫৬৪ জন

গ্রাম 
গ্রামের সংখ্যা মোট ৮ টি। সেগুলি হল: 
 সিবিল হাট 
 পাকশী 
 যুক্তিতলা 
 রূপপুর 
 চররূপপুর 
 নতুন রূপপুর 
 দিয়াড় বাঘইল 
 বাঘইল

ওয়ার্ড 
ওয়ার্ডের সংখ্যা - ০৯

স্বাস্থ্য
স্বাস্থ্য ও পরিবার কল্যাণ কেন্দ্র -০১টি

দর্শনীয় স্থান 
 হার্ডিঞ্জ ব্রিজ
 লালন শাহ সেতু
 নর্থ বেঙ্গল পেপার মিলস
 ঈশ্বরদী ই পি জেড
 পাকশী রেলওয়ে স্টেশন 
 এগ্রোনোমিক ল্যাব
 রূপপুর পারমাণবিক বিদ্যুৎকেন্দ্র
 পাকশী রিসোর্ট

বিবিধ

গ্যালারি

তথ্যসূত্র

বহিঃসংযোগ 

পাবনা জেলার জনবহুল স্থান
সান্তাহার ইউনিয়ন

সান্তাহার রাজশাহী বিভাগের বগুড়া জেলার অন্তর্গত আদমদীঘি উপজেলার একটি ইউনিয়ন। কালের স্বাক্ষী বহনকারী আদমদীঘি উপজেলার একটি ঐতিহ্যবাহী অঞ্চল হলো সান্তাহার ইউনিয়ন। স্বাধীনতাপূর্ব বাংলাদেশের বৃহৎ অবাঙ্গালী (বিহারী) অধ্যুষিত শহর ছিল সান্তাহার। বর্তমানে এটি একটি পৌরসভা শাসিত এলাকা। এটি মূলত রেলওয়ে জংশনের জন্য বিখ্যাত।

প্রশাসনিক এলাকা

জনসংখ্যা 
মোট জনসংখ্যা ২৮২২৬  জন

গ্রাম 
গ্রামের সংখ্যা মোট১৯টি। সেগুলি হল: 
 বামনীগ্রাম 
 উৎরাইল 
 হানাবাজ 
 কায়েতপাড়া 
 কাশিমিলা   
 প্রসাদখালি 
 দমদমা 
 সান্দিড়া উত্তর  
 সান্দিড়া দক্ষিণ 
 কাশিপুর 
 পূর্বছাতনী 
 ঢেকড়া  
 পান্লা  
 পশ্চিম ছাতনী 
 কেল্লাপাড়া
 পাইকপাড়া 
 প্রান্নাথপুর 
 দরিয়াপুর 
 চকজান

ওয়ার্ড 
ওয়ার্ডের সংখ্যা -

শিক্ষা
শিক্ষার হার– ৪৯% (২০০১ এর শিক্ষা জরিপ অনুযায়ী)

স্বাস্থ্য 
স্বাস্থ্য ও পরিবার কল্যাণ কেন্দ্র -

দর্শনীয় স্থান
 সান্তাহার রেলওয়ে স্টেশন
 সান্তাহার আধুনিক স্টেডিয়াম  
 প্রাচীন মসজিদ

বিবিধ

গ্যালারি

তথ্যসূত্র

বহিঃসংযোগ 

বগুড়া জেলা
গোমুখী

গঙ্গোত্রী হিমবাহের মুখ যা গোমুখ নামে পরিচিত যেখান থেকে ভাগীরথী নদীর উৎপত্তি। এটা গঙ্গা নদীর প্রাথমিক উৎসস্থলও। ভারতের উত্তরাখণ্ড রাজ্যের উত্তরকাশী জেলায় ১৩,২০০ ফুট উচ্চতায় এর অবস্থান। এটি আয়তনের দিক থেকে হিমালয়ের বৃহত্তম অংশ যা ২৭ ঘনকিলোমিটার জুড়ে অবস্থান করছে। এটি হিন্দুদের একটি জনপ্রিয় তীর্থস্থান পাশাপাশি ভাবে গঙ্গোত্রী একটি ভীষণ সুন্দর ট্রেকরূট। ২০১৩ সালে উত্তরাখন্ডে প্রচন্ড প্রাকৃতিক বিপর্যয়ের জন্য গোমুখের সামনের দিকের একটা বড় অংশ ভেঙে যায় ও নষ্ট হয়ে যায়।  এর অবস্থান গঙ্গোত্রী হিমবাহের শেষ প্রান্তে। ১৩,২০০ ফুট উচ্চতার এই স্থান থেকে গঙ্গা নদীর উৎপত্তি হয়েছে। একে নদী ও বাঁধও বলা হয়।

পৌরাণিক তথ্য 
পুরাণে গোমুখের উল্লেখ আছে। কথিত আছে একজন মেষপালক ছেলে তাঁর একটি হারানো মেষকে খুঁজতে খুঁজেতে গঙ্গোত্রী হিমবাহের কাছে পৌঁছে যায়। সেখানটা দেখতে অনেকটা গরুর মুখের মতো দেখতে তাই নাম হয় গোমুখ। বিভিন্ন জাতির মানুষের কাছে এটি একটি পবিত্র যাত্রা। বহু সন্ন্যাসী ও মানুষ আসেন এখানে পুজো দিতে।

ভৌগোলিক অবস্থান 
গোমুখ, গঙ্গোত্রী থেকে ১৮ কি.মি. দূরে এবং ভাগীরথীর পাদদেশ থেকে ৪২৫৫ মিটার উচ্চতায় অবস্থিত।

ট্রেক রুট 
গোমুখ ট্রেকের জন্য প্রথম এবং সর্বাগ্রে বিষয় হ'ল আপনার অবশ্যই (ডি.এফ.ও.) জেলা বন কর্মকর্তা, উত্তরকাশীর অনুমতি থাকতে হবে। প্রতিদিন কেবল ১৫০ জনকে পারমিট জারি করা হয়, ফ্যাক্সের মাধ্যমেও অনুমতি নেওয়া যেতে পারে। গোমুখের পথ গঙ্গোত্রি থেকে শুরু হয়, গোমুখ থেকে প্রায় ১৮ কিলোমিটার (১১.২ মাইল)। গঙ্গোত্রীর রাস্তা প্রবেশের কারণে ২০১৩ উত্তর উত্তর বন্যার দ্বারা শিলাচক্র দ্বারা এটি ব্যাপকভাবে ক্ষতিগ্রস্ত হয়েছিল। গঙ্গোত্রীর ৯ কিলোমিটার দূরে চিরবাসা, চির গাছের আবাস। চিরবাসার তিন কিলোমিটার পরে বিপজ্জনক গিলা পাহার আসে, এই জায়গাটি ভূমিধসের জন্য সুপরিচিত, এটি এখানে ২০১৩ এর বহু পথের ধ্বংসের আগেও; নদীর কাছে নিচের দিকে চূড়াগুলি এখনই ট্র্যাভ করতে হবে। এখানে ভারালস, এক ধরনের পর্বত হরিণ দেখা যায়। ভারালগুলি ১০,০০০ ফুট উচ্চতার উপরে পাওয়া যায় এখান থেকে মাত্র ৪ কিলোমিটার ভূজবাসা, একমাত্র রাত্রিকালীন ভবন যাবার পথে buildings জিএমভিএন বাংলো, বা লালবাবার আশ্রমে বা রাম বাবার আশ্রমে কেউ থাকতে পারেন; আশ্রম উভয়ই একদিনের জন্য ৩৫০ টাকা করে চার্জ করে যার মধ্যে থাকার ব্যবস্থা এবং খাবার রয়েছে। ভূজবাসা থেকে ৪১ / ২ কিমি পথ পাড়ি দেওয়ার পরে, গোখুতে পৌঁছে, গঙ্গোত্রী হিমবাহের স্নুট G শিবলিং ট্রেকারদের জায়গাটিতে স্বাগত জানায়। ট্রেলে কোনও ঘোড়ার অনুমতি নেই, তাই পায়ে হেঁটে যাওয়ার জন্য অবশ্যই প্রস্তুতি নিতে হবে। এখান থেকেই তপোভান ও নন্দনভানের ট্রেক শুরু হয়।

গঙ্গোত্রী হিমবাহের স্নাউট পয়েন্ট, গোখখ
'ভোজবাসার' পরের রুটটি বেশ কঠিন হতে পারে, ২০১৩ সালের বন্যার পর থেকে আরও বেশি। গুমুখের টানতে পৌঁছতে কাউকে বোল্ডার জোন পেরোতে হবে। গোমুখের বাইরে ট্রেক করা বেশ কঠিন। হিমবাহ পেরিয়ে তপোভানের দিকে যাওয়া আজকাল বেশ বিপজ্জনক হয়ে উঠেছে (ভূমিধসের কারণে)। কোনও ট্র্যাক নেই এবং একটির অবশ্যই একটি গাইড থাকতে হবে এবং এমন কোনও দুর্ঘটনার মুখোমুখি হতে প্রস্তুত হওয়া উচিত যা প্রাণঘাতীও হতে পারে। তাপোভানে পৌঁছানোর শেষ চূড়ান্তটি খুব কড়া, ২ কিলোমিটারের মধ্যে প্রায় ১৫০০ ফুট একটি আরোহণ এবং এটি বেশ চ্যালেঞ্জিং অভিজ্ঞতা।

তথ্যসূত্র

বহিঃসংযোগ 

গঙ্গা নদী
ভারতের হিন্দু তীর্থস্থান
উত্তরাখণ্ডের হিমবাহ
ভিয়েনা চক্র

ভিয়েনা চক্র হলো একটি দার্শনিক আন্দোলন। ঊনবিংশ শতাব্দির শেষ দিক থেকে বিংশ শতাব্দি পর্যন্ত এর ব্যাপ্তিকাল। একটি দার্শনিক গোষ্ঠির সাংগঠনিক পরিচয়ও, যারা অস্ট্রিয়ার রাজধানী ভিয়েনায় প্রথম বিশ্বযুদ্ধের পর অধিবিদ্যাবিরোধী মত প্রচারের জন্য সংগঠিত হয়েছিল। পাশাপাশি বিজ্ঞানকে সুদৃঢ় ভিত্তির উপর প্রতিষ্ঠা করার লক্ষ্যও তাদের ছিল।

দর্শনচর্চা 
ভিয়েনা চক্রের দর্শনচিন্তকরা প্রায় সবাই যৌক্তিক ইতিবাদী। ভিয়েনা বিশ্ববিদ্যালয়ে দর্শন ও বিজ্ঞানে নিয়োজিত কয়েকজন শিক্ষক ও শিক্ষার্থীই এ-চক্র গঠন করেন। তাদের চিন্তাধারা মূলত যৌক্তিক ইতিবাদ নামে পরিচিত। এ-বিশ্ববিদ্যালয়ের আরোহী বিজ্ঞানের দর্শনের অধ্যাপক মরিস শ্লিককে এ-দর্শনচিন্তার উদ্গাতা বলে অভিহিত করা হয়। তিনি ছাড়া আর যাদের নাম এ-চক্র আলোচনায় উঠে আসে, তারা হলেন: রুডলফ কারণাপ, নিউরাথ, ফাইগল, ভাইজম্যান। এ. জে. এয়ার দর্শনের শিক্ষক ছিলেন। তিনি ১৯৩৩ সালে এ-চক্রের সদস্য হিসেবে যোগদান করেন। রুডলফ কারণাপ হলেন এ-দর্শনের কট্টর সমর্থক এবং এ জে এয়ার হলেন প্রবক্তা ও ব্যাখ্যাকার। এদিক থেকে বলা যায়, ভিয়েনা চক্রীদের উল্লেখযোগ্য ফসল যৌক্তিক ইতিবাদ ।

যৌক্তিক ইতিবাদ 
যৌক্তিক ইতিবাদ এমন একটি দর্শন, যেটা তত্ত্ববিদ্যার অসারতা প্রতিপন্ন করা ও বিজ্ঞানকে সুদৃঢ় ভিত্তির উপর প্রতিষ্ঠা করার লক্ষ্যে প্রবর্তিত। এ-দুই উদ্দেশ্যকে সফল করার জন্য ভাষার যৌক্তিক বিশ্লেষণকে গুরুত্ব দিয়েছিলেন ভিয়েনা চক্রের দার্শনিকগণ। ভাষা বিশ্লেষণের মাধ্যমে অধিবিদ্যা তথা তত্ত্ববিদ্যার অসারতা প্রতিপন্ন করার প্রয়াসকেই নব্য ইতিবাদীবা মৌলিকত্ব বলে দাবি করেন। দর্শনের ক্রমবিকাশের ইতিহাসে উৎকর্ষ ও ধ্বংসের পর্যায় পরিলক্ষিত হয়। হেগেলীয় ও নব্য হেগেলীয় দর্শনে চরম উৎকর্ষের একটা অশনিসংকেত লক্ষ করা যায় যৌক্তিক ইতিবাদীদের তত্ত্ববিদ্যার অসারতা প্রমাণের প্রয়াসের মধ্যে।

অধিবিদ্যা অসার 
যৌক্তিক বিশ্লেষণ হলো সেই পদ্ধতি যেখানে সম্পূর্ণ বাক্যকে বিভিন্ন অংশে বিভক্ত করে তাদের সত্যতা নিয়ে আলোচনা করা হয়। এমতানুযায়ী কোনো বাক্য তখনই সত্য হবে যখন তাকে কীভাবে যাচাই করতে হবে তা জানা থাকবে।

এখন অধিবিদ্যার বাক্যগুলির চরিত্রই এমন যে তাদের অভিজ্ঞতা বা অন্য কোনো উপায়ে যাচাই বা পরীক্ষা করা যায় না। তাই অধিবিদ্যার বাক্যে কোনো অর্থ প্রকাশিত হয় না, তা অর্থহীন, অসার।

যাচাইকরণ নীতি

প্রভাব 
ভিয়েনা চক্রীয় চৈতন্য তথা যৌক্তিক ইতিবাদী চিন্তাধারা ক্রমে-ক্রমে ইউরোপ ও আমেরিকায় ছড়িয়ে পড়ে। বার্লিনে হ্যামস রিকেনব্যাক, সি হেম্পেল, কে গ্রেলিং এবং আর ভন মিসেস এ-চিন্তাধারায় উদ্বুদ্ধ হন। আমেরিকার অনেক চিন্তাবিদের হৃদয়ও ছুঁয়েছিলো এ-আন্দোলন। যেমন- ই নোগল, সি ডব্লিও মরিস, জন ডিউক এবং টারস্কি। এরা পরে সবাই ভিয়েনা চক্রের সদস্য হন। এ-সদস্যেদের অনেকেই ছিলেন বিজ্ঞান, গণিত, অর্থনীতি, ইতিহাস ও আইনের শিক্ষক। এ-মতবাদ ভিতগেনস্তাইনের ভাষা সম্পর্কীয় বিশ্লেষণ (Linguistic Analysis) মতবাদকে প্রভাবান্বিত করে।

সমালোচনা

উৎস

বহিঃসংযোগ 
 "ভিয়েনা চক্রের মিত্র"
 যৌক্তিক ইতিবাদ দর্শনশাস্ত্র
 ইনস্টিটিউট ভিয়েনা সার্কেল
 স্ট্যানফোর্ড এনসাইক্লোপিডিয়ায় দর্শনের ভুক্তি
 ভিয়েনা চক্র ম্যানিফেস্টো

ভিয়েনা চক্র
যৌক্তিক ইতিবাদ
বিশ্লেষণী দর্শন
অস্ট্রিয় দার্শনিক
বিজ্ঞান অধ্যয়ন
বিজ্ঞানের দর্শন
জ্ঞানতত্ত্ব
বিজ্ঞানের জ্ঞানতত্ত্ব
অস্ট্রীয় দার্শনিক
বিজ্ঞানবিদ্যা
কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়

কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয় () হচ্ছে ভারতের অসম রাজ্যের রাজধানী গুয়াহাটি মহানগরে অবস্থিত একটি মুক্ত বিশ্ববিদ্যালয়। এইটি উত্তর-পূর্বাঞ্চলের সর্বপ্রথম ও ভারতের ১৪তম মুক্ত বিশ্ববিদ্যালয়। অসম বিধানসভা আইন XXXVII of 2005 দ্বারা এই বিশ্ববিদ্যালয়টি প্রতিষ্ঠা করা হয়েছে।  ২০০৫ সনের ৭ সেপ্তেম্বর অসমের রাজ্যপাল এই আইনকে সন্মতি দিয়েছিলেন। ২০০৭ সনে ডিসটেন্ট এডুকেসন কাউন্সিল (Distance Education Council) এবং ২০০৯ সনে উনিভারসিটি গ্রান্টস কমিসন(University Grants Commission)) কৃষ্ণকান্ত সন্দিকৈ রাজ্যিক বিশ্ববিদ্যালয়কে স্বীকৃতি দিয়েছিলেন।

বিদ্যালয় সমূহ
২০০৮ সনে কৃষ্ণকান্ত সন্দিকৈ বিশ্ববিদ্যালয়ে প্রথম নামভর্তিকরন আরম্ভ হয়েছিল এই সময়ে ছাত্র-ছাত্রীর সংখ্যা ছিল ৮২০০ জন। ২০০৯ সনে এই সংখ্যা বৃদ্ধি পেয়ে ২৪০০০ হয়েছিল। বর্তমান বিশ্ববিদ্যালয়ে প্রায় ৪০টি পাঠ্যক্রম আছে। এই বিশ্ববিদ্যালয়ে বিজ্ঞান ও সমাজ বিজ্ঞান  বিষয়ে পি.এচ.ডি. স্নাতক, স্নাতোকত্তর, ডিপ্লোমা করার সুবিধা রয়েছে। রাজ্যের পলিটেকনিক ও ইনড্রাষ্টিয়েল ইন্সটিটুড অফ টেকনোলোজির সাহায্যে বৃত্তিমূলক শিক্ষা প্রদান করার সুবিধা আছে।  এই বিশ্ববিদ্যালয়ের অধীনে সমগ্র উত্তর-পূর্বাঞ্চলে সর্বমোট ২২০টি শিক্ষাকেন্দ্র আছে। কৃষ্ণকান্ত সন্দিকৈ রাজ্যিক বিশ্ববিদ্যালয়ের অধীনে গুয়াহাটি কেন্দ্রীয় কারাগার, যোরহাট কেন্দ্রীয় কারাগার ও অভয়াপুরী কেন্দ্রীয় কারাগারে সর্বমোট তিনটি শিক্ষাকেন্দ্র স্থাপন করা হয়েছে। এই কেন্দ্রের মাধ্যমে কারাগারে বন্দী কয়েদিরা বিনামূল্যে শিক্ষা গ্রহণের সুবিধা পায়।

জ্ঞান তরঙ্গ
উত্তর-পূর্বাঞ্চলের শিক্ষার্থীদের সুবিধার্থে কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয় সর্বপ্রথম কমিউনিটি রেডিও স্থাপন করেছেন। সমগ্র বাধা অতিক্রম করে সমাজের সকল শ্রেনীর লোককে শিক্ষা প্রদান করা এই বিশ্ববিদ্যালয়ের প্রধান উদ্যেশ্য। এই বিশ্ববিদ্যালয় থেকে ২০০৯ সনের ২৮ জানুয়ারি তারিখে জ্ঞান তরঙ্গ নামক এই কমিউনিটি রেডিও ব্যবস্থার চালু করা হয়েছে। প্রথম অবস্থায় অসম এডমিনিসট্রেটিভ ষ্টাফ কলেজ,গুয়াহাটি( Assam Administrative Staff College, Guwahat) থেকে ৯০.৪Mhz তরঙ্গ দৈর্ঘে পরীক্ষামুলকভাবে কার্যসূচি প্রচার করা হত। তারপর ২০১০ সনের ২০ নভেম্বর থেকে এই কেন্দ্রটি নিয়মিতভাবে কার্যসূচি প্রচার করে আসছে।

ই-বিদ্যা
কৃষ্ণকান্ত সন্দিকৈ রাজ্যিক বিশ্ববিদ্যালয় ই-বিদ্যা ওয়েবসাইটের মাধ্যমে ডিজিটেল শিক্ষার সুবিধা প্রদান করেছে।

পঞ্চম প্রতিষ্ঠা দিবস উৎযাপন
২০১১ সনের ২০ জুলাই তারিখে গুয়াহাটির রবীন্দ্র ভবনে কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়ের পঞ্চম প্রতিষ্ঠা দিবস উৎযাপন করা হয়। অসমের রাজ্যপাল জানকী বল্লভ পাটনায়কের সভাপতিত্বে এই অনুষ্ঠান সম্পূর্ণ করা হয়েছিল।

তথ্যসূত্র

আসামের বিশ্ববিদ্যালয়
ভারতের সরকারি বিশ্ববিদ্যালয়
২০০৬-এ আসামে প্রতিষ্ঠিত
ভারতের মুক্ত বিশ্ববিদ্যালয়
২০০৬-এ প্রতিষ্ঠিত শিক্ষাপ্রতিষ্ঠান
চিলাপাতা বনাঞ্চল

চিলাপাতা বনাঞ্চল হল পশ্চিমবঙ্গের আলিপুরদুয়ার জেলায় অবস্থিত একটি গভীর বন। এটি ডুয়ার্সের জলদাপাড়া জাতীয় উদ্যানের কাছে অবস্থিত।

এই বনটি জলদাপাড়া ও বক্সা জাতীয় উদ্যানের মধ্যবর্তী হাতি করিডোর। এই বনে বিভিন্ন প্রজাতির জীবজন্তু দেখা যায়। এখানে আগে গণ্ডার দেখা যেত। ১৮৯২-১৯০৪ সময়কালে চিলাপাতা বনে কোচবিহারের রাজা একটি গণ্ডার হত্যা করেন, একটি গণ্ডারকে আহত করেন এবং ১৪টিরও বেশি গণ্ডারের সন্ধান পান বলে তথ্য নথিবদ্ধ করা হয়েছিল। এখন এখানে গণ্ডার দেখা না গেলেও চিতাবাঘ দেখা যায়। রাভা উপজাতির মানুষেরা এই জঙ্গল থেকে জ্বালানি সংগ্রহ করে জীবিকা নির্বাহ করে।

পশ্চিমবঙ্গ বন উন্নয়ন পর্ষদ চিলাপাতার কোদালবস্তিতে একটি পরিবেশ-পর্যটন রিসর্ট চালায়। এখানকার প্রধান পর্যটন আকর্ষণ হল নলরাজা গড়। এটি খ্রিস্টীয় পঞ্চম শতাব্দীতে গুপ্ত যুগে নির্মিত স্থানীয় নল রাজাদের দুর্গ।

পাদটীকা

বহিঃসংযোগ

ডুয়ার্স
পশ্চিমবঙ্গের বনাঞ্চল
আলিপুরদুয়ার জেলা
আলিপুরদুয়ার জেলার দর্শনীয় স্থান
লোকপ্রিয় গোপীনাথ বোরদোলোই আন্তর্জাতিক বিমানবন্দর

লোকপ্রিয় গোপীনাথ বরদলৈ আন্তর্জাতিক বিমানবন্দর ()  ভারতের আসাম রাজ্যের রাজধানী গুয়াহাটির মহানগরের সমীপবর্তী বরঝার নামক স্থানে অবস্থিত। এই বিমানবন্দরটি গুয়াহাটি আন্তর্জাতিক বিমানবন্দর নামেও পরিচিত। এইটি ভারতের উত্তর-পূর্বাঞ্চলের মুখ্য আন্তর্জাতিক বিমান বন্দর। স্বাধীনতা সংগ্রামী “লোকপ্রিয় গোপীনাথ বরদলৈয়ের নামে এই বিমান বন্দরটির নামকরণ করা হয়। এই বিমানবন্দরটি ভারতীয় বিমান প্রাধিকরন দ্বারা পরিচালিত এবং ভারতীয় বায়ুসেনাও এই বন্দরটি ঘাঁটি হিসেবে ব্যবহার করে।

বিবরন
সাত ভনী রাজ্য ও Nine Perfect Jewel হিসেবে পরিচিত উত্তর পূর্বাঞ্চলে সেবা প্রদানকারী বিমান সমূহের জন্য গুয়াহাটি আন্তঃরাষ্ট্রীয় বিমান বন্দর একটি মুখ্য কেন্দ্র । এই বিমানবন্দর থেকে উত্তর-পূর্বাঞ্চলের বিভিন্ন স্থানে যাতায়ত করার জন্য হেলিকাপ্টারের সুবিধা আছে। এই স্থান থেকে শিলং (৩০ মিনিট) তুরা (৫০মিনিট), নাহরলাগুন, ইটানগর এবং টায়াং (৭৫ মিনিট) যাওয়ার জন্য পবন হংস নামক হেলিকাপ্টার সেবার ব্যবস্থা রয়েছে। মনিপুর ইম্ফল বিমানবন্দর আন্তর্জাতিক পর্যায়ে উপনীত হওয়ার পূর্বে উত্তর পূর্বাঞ্চলে লোকপ্রিয় গোপীনাথ বরদলৈ বিমানবন্দরটি ছিল একমাত্র আন্তর্জাতিক বিমান বন্দর। বর্তমান এই বিমানবন্দরটি উন্নতির  জন্য উন্নতিকরন পরিকল্পনা চালু করা হয়েছে।

এয়ারলাইন্স ও গন্তব্যস্থলসমূহ
যাত্রীবাহী বিমান

চার্টার

তথ্যসূত্র

আসামের বিমানবন্দর
ভারতীয় বিমানবাহিনীর ঘাঁটি
১৯৫৮-এ আসামে প্রতিষ্ঠিত
২০শ শতাব্দীতে ভারতের স্থাপত্য
আদানি গোষ্ঠী
তেজপুর বিশ্ববিদ্যালয়

তেজপুর বিশ্ববিদ্যালয় ১৯৯৪ সালে ভারতীয় সংসদের একটি আইন কর্তৃক প্রতিষ্ঠিত আসামের পূর্ব-উত্তর রাজ্য তেজপুরে অবস্থিত ভারতের কেন্দ্রীয় বিশ্ববিদ্যালয়। এই বিশ্ববিদ্যালয়ের ১৫টি বিভাগ রয়েছে এবং শিক্ষার্থীর সংখ্যা প্রায় ২৫০০ জন। তেজপুর বিশ্ববিদ্যালয়ের বর্তমান উপাচার্য শ্রী মিহির কান্তি চৌধুরী ও বিশেষ উপাচার্য অমরজ্যোতি চৌধুরী। গবেষণা বিভাগের জন্য এই বিশ্ববিদ্যালয় ভারতের অন্যান্য কেন্দ্রীয় বিশ্ববিদ্যালয়ের মধ্যে যথেষ্ট সুনাম অর্জন করেছে। বিশ্ববিদ্যালয়ের কথা ও সুর অসমের প্রসিদ্ধ কণ্ঠশিল্পী ডঃ ভুপেন হাজরিকা রচনা করেছেন।

ইতিহাস  
তেজপুর শহরের নপাম নামক স্থানে তেজপুর বিশ্ববিদ্যালয় অবস্থিত। অসম চুক্তির ফলে এই স্থাপন হয়েছিল বলে জানা যায়।

উদ্দেশ্য

শিক্ষাঙ্গন  
বিশ্ববিদ্যালয় শিক্ষাঙ্গন, নাপাম থেকে প্রায় ১৫ কিলোমিটার পূর্বে তেজপুরে আসামের সনিতপুর জেলা সদর দপ্তরের পাশে অবস্থিত। নাপাম একটি গ্রামীণ এলাকা, যেখানে বিভিন্ন বর্ণ, ধর্ম এবং ভাষার মানুষ রয়েছে। নাপামের এই শিক্ষাঙ্গণ প্রায় ২৬২ একর (১.০৬ কিমি) এলাকা জুড়ে বিস্তৃত। চারপাশ পাকা দেয়াল দ্বারা বেষ্টিত। এটি নামাপ জাতীয় মহাসড়ক নং ৩৭এ-এর পিডব্লউডি সড়ক সংযুক্ত কালিয়া-ভোমরা সেতু এবং মিশন চারিঅলীর মধ্যবর্তী স্থান। তেজপুরের সঙ্গে রাজ্যের অন্যান্য সড়ক ও রেলপথে সংযুক্তি রয়েছে।

কলকাতা এবং তেজপুরে আকাশপথে যাতায়াতের জন্যে একটি ত্রি-সাপ্তাহিক ফ্লাইট চালু রয়েছে। এই বিশ্ববিদ্যালয় সবুজ গাছপালা দ্বারা পরিবেষ্টিত এবং এর কাছেই বিভিন্ন ঐতিহাসিক এ পর্যটন স্থান-স্থাপনা রয়েছে যেমন, অগ্নিগড়, গণেশ ঘাট ইত্যাদি।

কেন্দ্রীয় গ্রন্থাগার  
১৯৯৪ সনে বিশ্ববিদ্যালয় স্থাপনের সময় কেন্দ্রীয় গ্রন্থাগার নির্মাণ করা হয়েছিল। এই গ্রন্থাগারে বর্তমান ৫০০৮২টি পুস্তক সংগৃহীত করা হয়েছে।

যাতায়ত ব্যবস্থা  
তেজপুর বিশ্ববিদ্যালয় তেজপুর শহর থেকে প্রায় ১৫ পূর্বে নপাম নামক স্থানে অবস্থিত। অসমের রাজধানী গুয়াহাটি থেকে এই অঞ্চলের দূরত্ব প্রায় ২১০ কিলোমিটার। স্থলপথের দ্বারা তেজপুর বিশ্ববিদ্যালয় পৌঁছানের সুব্যবস্থা আছে।

বাসস্থান  
অন্যান্য বিশ্ববিদ্যালয়ের মত এখানেও ছাত্র-ছাত্রীর উন্নতির জন্য বিভিন্ন সুবিধা দেওয়া হয়েছে যেমন: ছাত্র-ছাত্রী আবাস গৃহ, য়াই-ফাই ও লেন সমৃদ্ধ কম্পিউটার কেন্দ্র, গ্রন্থাগার, বিশ্ববিদ্যালয় ও অন্যান্য শহরের সহিত যাতায়ত সম্পর্ক স্থাপনের জন্য নিয়মীত বাস সেবা, আভ্যন্তরিন ক্রীড়াগৃহ, অত্যাধুনিক ব্যায়ামগার, দিবা-নৈশ খেলার জন্য ‘’ফ্লাড লাইট’’ সুবিধা বিশিষ্ট খেলার মাঠ ইত্যাদি। 
বিশ্ববিদ্যালয়ের পাঁচটি ছাত্রাবাস রয়েছে (নির্মাণ অনুযায়ী তালিকাভুক্ত):

 চরাইদেউ ছাত্রাবাস (আসামের শিবাসাগরে অহোম রাজাদের কবর ভূমির নামানুসারে)
 নীলাচল ছাত্রাবাস (গুয়াহাটির নীলাচল পার্বত্যের নামানুসারে)
 কাঞ্চনজংঘা ছাত্রাবাস (বিশ্বের তৃতীয় সর্বোচ্চ পর্বত কাঞ্চনজংঘার নামানুসারে)
 পাটকাই ছাত্রাবাস (পাটকাই-বামের নামানুসারে)
 সরাইঘাট সি ভি রমন ছাত্রাবাস (গুয়াহাটি সরাইঘাট সেতু এবং বিখ্যাত ভারতীয় পদার্থবিজ্ঞানী স্যার সিভি রমনের নামানুসারে)

বিশ্ববিদ্যালয়ের সাতটি ছাত্রীনিবাস রয়েছে (নির্মাণ অনুযায়ী তালিকাভুক্ত):
 বরদৈচিলা ছাত্রীনিবাস
 ধনশিরি ছাত্রীনিবাস
 প্রাগজোতিকা ছাত্রীনিবাস 
 শোবনশিরি ছাত্রীনিবাস
 কপিলি ছাত্রীনিবাস 
 নতুন ছাত্রীনিবাস
 ম্যাডাম কুরী ছাত্রীনিবাস

শিক্ষা  

 বিজ্ঞান বিদ্যালয়
 মানবিক ও সমাজবিজ্ঞান বিদ্যালয়
 ব্যবস্থাপনা বিজ্ঞান বিদ্যালয়
 প্রকৌশল বিদ্যালয়

প্রধান বার্ষিক ঘটনাবলি

তথ্যসূত্র

বহিঃসংযোগ  

 
 তেজপুর বিশ্ববিদ্যালয়ের শিক্ষার্থী প্রতিবেদন

আসামের বিশ্ববিদ্যালয়
ভারতের কেন্দ্রীয় বিশ্ববিদ্যালয়
আসামের প্রকৌশল কলেজ
১৯৯৪-এ আসামে প্রতিষ্ঠিত
১৯৯৪-এ প্রতিষ্ঠিত শিক্ষাপ্রতিষ্ঠান
চিত্রলেখা উদ্যান

চিত্রলেখা উদ্যান ()  অসমের তেজপুর নগরের ঐতিহাসিক উদ্যান। পূর্বে এই উদ্যানটির নাম ছিল কল পার্ক ।এই উদ্যানটি বানরাজা ও হরিহর যুদ্ধের কীর্তিচিহ্নে ভরপুর। চিত্রলেখা উদ্যানকে তেজপুরের জাদুঘর বা সংগ্রহালয় বলা যেতে পারে।

ইতিহাস
১৯০৬ সনে শোনিতপুর জেলার উপায়ুক্ত এচ.ডব্লিউ.জি কল তেজপুরের বিভিন্ন স্থান থেকে  প্রাচীন মনোহর ভাস্কর্য পাথর সংগ্রহ করে একটি উদ্যান নির্মাণ করার প্রচেষ্টা করেছিলেন। প্রথম অবস্থায় উদ্যানের জমি জনৈক কালিপদ সেন নামক একজন ব্যক্তির ছিল। ৫০০ টাকার বিনিময়ে তেজপুর পৌরসভা জমিটি ক্রয় করেন ও এখানে খনন করে পাওয়া ঐতিহাসিক ভাস্কর্য শিলা সুসজ্জিত করে উদ্যানের রুপ দেয়। কলের মৃত্যুর পর এফ.ডব্লিউ.টঙে উদ্যানের কার্য সম্পূর্ণ করেন ও কলের স্মৃতিতে উদ্যানটির নাম রাখা হয় কল পার্ক। পরবর্তী সময়ে পার্কটি চিত্রলেখা উদ্যান নামে নামকরণ করা হয়। উদ্যানে থাকা ভাস্কর্য শিলাগুলি বানরাজার সময়ের বলে অনুমান করা হয় ও কিছুসংখ্যক লোক শিলাগুলি সালস্তম্ভ দিনের বলে অনুমান করেন।

উদ্যানের বিভিন্ন সামগ্রী
চিত্রলেখা উদ্যানে ঐতিহাসিক হারুপেশ্বরের রাজধানী রাজকারেঙের শৈলস্তম্ভ, শিলে খোদাই করা আঠপহিয়া পদ্মফুল, দশাবতার মূর্তি ইত্যাদি উদ্যানের শোভাবর্ধন করেছে। উদ্যানে স্থিত প্রাচীন শিলাগুলিতে উষা-অনিরুদ্ধের প্রেম কাহিনী, ঢোল বাদক ও বিহু নাচনি, বিহুগীত পরিবেশন সহ ব্রহ্মা, বিষ্ণু ও মহেশ্বর খোদাই করে নির্মিত করা আছে। তেজপুরের নালা,খাল,বিল ইত্যাদি থেকে সংগ্রহ করা প্রাচীন ভাস্কর্য ও উপায়ুক্তের কার্যালয় নির্মাণের সময় পাওয়া প্রাচীন শিলা ও তেজপুর ডন-বস্কো থেকে পাওয়া শিলা সংগ্রহ করে উদ্যানটিতে রাখা হয়েছে। পর্যটকদের দৃষ্টি আকর্ষণ করার জন্য উদ্যানটিতে পুকুর খনন করা হয়েছে ।

তথ্যসূত্র